b'\n_START_ARTICLE_\nAna Lucia Cortez\n_START_PARAGRAPH_\nAna Lucia Cortez er en fiktiv person i den amerikanske TV-serien Lost, spilt av Michelle Rodr\xc3\xadguez. Hun tiltr\xc3\xa5dte en kort gjesteopptreden i f\xc3\xb8rste sesongs finaleavsnitt \xc2\xabExodus\xc2\xbb, men ble en del av hovedbesetningen i andre sesong. Hun opptrer totalt i 23 av 121 episoder._NEWLINE_Her ble det fortalt at da flyet, \xc2\xabOceanic Flight 815\xc2\xbb, delte seg mens det enn\xc3\xa5 var i luften, og haleseksjonen landet p\xc3\xa5 en annen del av \xc3\xb8ya, i praksis opprettet to grupper med overlevende. I tilbakeblikk i to episoder som kretset rundt henne \xc2\xabCollision\xc2\xbb og \xc2\xabTwo for the Road\xc2\xbb, viser at hun var en t\xc3\xb8ff politikvinne f\xc3\xb8r hun satte seg p\xc3\xa5 det skjebnesvangre flyet. _NEWLINE_Skuespilleren Rodriguez skapte br\xc3\xa5k og omtale da hun ble stoppet av politiet for \xc3\xa5 ha kj\xc3\xb8rt i p\xc3\xa5virket tilstand av ytre stimulanser. Det skjedde noen uker f\xc3\xb8r hennes figur ble drept i serien, skutt av sitt eget v\xc3\xa5pen. At hun ble fjernet fra serien ikke lenge etter at hun skapte kontrovers i amerikanske media f\xc3\xb8rte til spekulasjoner om det var den reelle \xc3\xa5rsaken til figuren ble drept og s\xc3\xa5ledes skrevet ut av serien. Produsentene av Lost uttalte derimot at Rodriguez egentlig kun var interessert i \xc3\xa5 spille i en sesong og av den grunn var rollefiguren Ana Lucias d\xc3\xb8d skrevet helt fra begynnelsen._NEWLINE_Hun framstilte en person som ble oppfattet som t\xc3\xb8ff, men ikke s\xc3\xa6rlig sympatisk. Melanie McFarland i avisen Seattle Post-Intelligencer beskrev Ana Lucia som \xc2\xaben av mest intenst hatede rollefigurer p\xc3\xa5 fjernsynet [i] h\xc3\xb8sten [2005]\xc2\xbb grunnet at hun var \xc2\xabfiendtlig\xc2\xbb og en \xc2\xabb\xc3\xb8lle\xc2\xbb. Hun la til at da Ana Lucia myrdet rollefiguren Shannon Rutherford (spilt av Maggie Grace) var hun den av de overlevende p\xc3\xa5 \xc3\xb8ya som fikk minst sympati av seerne.'